Margareta Tereza de Aŭstrio

Margareta Tereza de Aŭstrio, infantino de Hispanio, (naskiĝis la 12-an de julio 1651 - mortis la 12-an de marto 1673) estis la filino de la hispana reĝo Filipo la 4-a kaj de lia dua edzino, Mariana de Aŭstrio. Ŝi estis do ankaŭ la duonfratino de Maria Tereza de Aŭstrio, reĝino de Francio kaj edzino de Ludoviko la 14-a. Margareta Tereza edziniĝis kun sia onklo, la imperiestro Leopoldo la 1-a.

Kvankam ŝi mortis sufiĉe juna, la infantino restis tre fama pro siaj multnombraj portretoj, fare de la hispana majstro Velázquez. Tiuj pentraĵoj, precipe la rimarkinda Portreto de la infantino Margareta Tereza de 1659, estas tipaj de la baroka movado.

Kategorio:Naskiĝintoj en 1651
Kategorio:Mortintoj en 1673
Kategorio:Hispanaj nobeloj
Kategorio:Romgermanaj imperiestrinoj
Kategorio:Habsburgoj